JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Iisraeli ja araabiamaailma suhted on paranemas
Iraan loob Iraaki uut rinnet
Iisraeli valimisvaated selginemas
Peaminister Benjamin Netanyahu hoiatas araabiamaid
ja eriti palestiinlasi
hülgamast juba ette Trumpi tulevast, sajandi tehingu nimelist rahualgatust.
"Tahame kindlasti kõik näha lepingu ettepanekut,
aga loodan, et võtaksime seisukoha
alles pärast selle hoolikat uurimist,"
ütles peaminister Netanyahu eelmine nädal araabia pressile
Poola pealinnas Varssavis.
Iisraelile tähendab suhete normaliseerimine araabiamaadega
esmalt rahu palestiinlastega, ütles Netanyahu.
"Me ei taha valitseda teist rahvust, kuid meie maa ja kodanike julgeolek
on ja jääb alatiseks meie peamiseks prioriteediks."
Vastuseks tõdes Saudi Araabia välisminister Adel al-Jubeir,
et lepingu saavutamiseni on pikk tee,
aga see oleks ka alguseks suhete soojenemisele ja koostööle.
USAs resideeruv tuntud rabi Marc Schneier
andis eelmine nädal intervjuu meediafirmale CNN.
Rabi tõdes, et tema andmetel
on Iisraeli ja Pärsia lahe sunniitlike araabiamaade suhted paranemas.
"Õhus on loomulikult teatud pinget,
kuid samas on araabiamaades hakanud kasvama ka arusaam,
et tõotatud maa kuulub ka maailma juudi rahvastikule.
Ettevaatlikkus sellises arengus käib muidugi veel asja juurde,
kuid näen, et oleme tee alguses ja suund on õige,
kuigi minna on veel pikk maa.
Selles arengus ja suhete soojenemises
on Pärsia lahe sunniitlikel araabiamaadel võtmeroll,"
tõdes Schneier.
Samas viitas ta kohati kaudselt, et šiiitlik Iraan on jätkuvalt ohuks.
Rabi Schneier juhib New Yorgis resideeruvat
sõltumatut Etnilise Mõistmise Fondi, mille üheks peaülesandeks
on püüda edendada mõlemapoolset teineteisemõistmist
juutide ja moslemkonna vahel.
Varssavis, Poolas toimunud tippkohtumisel
mõistis USA asepresident Mike Pence karmilt hukka Iraani tegevuse
Iisraeli ja muu läänemaailma suhtes.
Pence'i reaktsioon muutus jõulisemaks
pärast esmakordset visiiti Auschwitzi koonduslaagrisse Lõuna-Poolas.
Oma kõnes süüdistas Pence Iraani karmisõnaliselt
samades sihtides juudiriigi suhtes,
mis eksisteerisid ja teostusid Natsi-Saksamaa kaudu
2. Maailmasõja ajal.
Samas esitas ta EL-ile jõulise üleskutse
loobuda igasugusest koostööst Iraani valitsusega,
sest see üksnes kinnitab Iraani praeguse valitsuse pürgimusi
nii tuumarelva hankimise kui Iisraeli riigi hävitamise suhtes.
Pence süüdistas otse ka EL-i katseis luua rahastussüsteem,
millega püütakse mööduda USA poolt Iraanile seatud sanktsioonidest.
Iisraeli sõjaväeluure Aman teatel
viib Iraan oma vägesid välja Süüria lõuna- ja lääneosadest
ja paigutab neid riigi põhja- ja idaosadesse.
See johtub sellest,
et Iisrael on jätkuvalt hävitanud Iraani armeeobjekte
Golani piiride lähedal
ja pole lasknud Iraanil vägesid Iisraelile lähemale tuua.
Umbes 10 000 Iraani Revolutsioonikaarti sõdurit
on siiski valmisolekus Iraagi läänepoolseimais osades
ja sinna on Iraan hakanud koguma ka oma rakette.
Iraani Revolutsioonikaarti ülem kindral Qassem Soleimani usub,
et Iisrael ei julge pommitada baase Iraagi pinnal,
kuigi sealt rakette juba Iisraeli tulistatakse.
Ka kaitseministriametis Netanyahu sõnul ründab Iisrael mis tahes objekte
nii Lähis- kui Kesk-Idas, kust Iisraeli vastu oht lähtub.
Seoses Netanyahu Moskva visiidiga
arutati umbes paari nädala eest ka Venemaa S-300 rakettide kasutust
Iisraeli poolt Süüriasse tehtavate rünnakute vastu.
Iraani taandumine Iraagini näitab nagu oleks Iraani juhid mõistnud,
et vähemalt esialgu ei kavatse Venemaa anda luba
kasutada oma rakette Iisraeli rünnakute tõrjumiseks
Süürias asuvate Iraani objektide pihta.
Varssavi tippkohtumisel kõnelenud Iraani välisminister Javad Zarif mainis,
et eksisteerib sõja risk Iisraeliga
ja Iisrael olevat see, kes seda sõda Iraaniga tahab.
Zarif unustas mainida, et just Iraani tippjuhid
on juba aastakümneid ähvardanud juudiriiki maakaardilt kaotada.
Nagu eelmistes uudistes räägitud,
on Iraan ehitanud uut raketiosade tehast Lõuna-Süüriasse,
Liibanoni põhjapiiri lähedale.
Enne Poola-reisi mainis Netanyahu pressile,
et Iisraeli õhujõud tegid eduka pommitusrünnaku Süürias
ja kuigi ta ei maininud täpset objekti, arvatakse,
et see oli mainitud Iraani tehas Süüria Safita linna lähedal.
Nädala eest avaldas Hezbollah' meediafirma Al Mayadin teate,
mille järgi olevat rühmitusel kasutada 250 Zelzal-2 raketti,
mis on varustatud GPS-lokaatoritega ja on seega täppisraketid.
Iisrael ei usu, et arv nii suur oleks, aga isegi kui oleks,
siis mainitud Iraani raketid Zelzal-2
lendavad maksimaalselt 300 km kaugusele
ja Iisraeli armee ei pea neid eriti suureks ohuks.
Iisraeli parlamendivalimiste seis
jagab kandidaate selgelt kahte suuremasse leeri -
Netanyahu juhitud Likudi parempoolsesse
ja poliitikasse tulnud endise kindrali Benny Gantzi
vasem-tsentristlikusse leeri.
Arvamusküsitluste järgi saaks Netanyahu juhitud koalitsioon
siiski ca 30 kohta, ja Gantzi grupp jääks 20 koha juurde.
Likudi grupp tahab juudi asunduste jäämist Juudasse ja Samaariasse,
Läänekalda aladele, kuid Gantzi juhitud grupp on valmis
neid traditsioonilistelt juudi aladelt välja viima.
Kunagi, juba 2005. a, kui Iisrael väed Gazast välja viis,
oli Netanyahu selle vastu ja lahkus Ariel Sharoni valitsusest,
kuid Benny Gantz pidas seda õigeks otsuseks.
Ka Iisraelis juba vastu võetud nn rahvusseadus
lahutab gruppide poliitikat ja võib olla otsustavaks faktoriks,
kui iisraellased 9. aprillil valimised peavad.
Viimastel andmetel avaldatakse USA presidendi Trumpi rahuplaan
ehk sajandi tehing alles sügisel.
Valge Maja esindaja teatel johtub see sellest,
et Iisrael peab pidama enne valimised ja pärast uue valitsuse moodustamist
ning ridade koondamist on aeg rahuplaan välja võtta.
Suur saladus pole seegi, et Trumpi valitsus peab esmatähtsaks,
et praegune peaminister ja Likud jätkaksid Iisraeli juhtimist.
Sellised olid tänased uudised.
Palu rahu Jeruusalemmale ja toeta Iisraeli!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee